Diari Oficial de la Generalitat Valenciana


Sumari del DOGV 9522, del 30-01-2023 (2023/795)

RESOLUCIÓ de 23 de gener de 2023, de la consellera d'Educació, Cultura i Esport, per la qual es convoquen les subvencions per al foment del valencià per a les institucions, entitats i associacions sense finalitat lucrativa i per a les persones jurídiques públiques i privades que realitzen projectes singulars de foment del multilingüisme en l'àmbit social, per a l'any 2023.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9522

Data del DOGV
:   30-01-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/795


Data del document
:   23-01-2023

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 23 de gener de 2023, de la consellera d'Educació, Cultura i Esport, per la qual es convoquen les subvencions per al foment del valencià per a les institucions, entitats i associacions sense finalitat lucrativa i per a les persones jurídiques públiques i privades que realitzen projectes singulars de foment del multilingüisme en l'àmbit social, per a l'any 2023. [2023/795]  
La participació de la societat civil en els processos de reafirmació i de consolidació de la identitat col·lectiva és imprescindible. És per això que, en la recuperació i la promoció de l'ús del valencià, tenen un paper important les diferents institucions, entitats, associacions cíviques, professionals, sindicals, empresarials, fundacions i altres persones jurídiques.  
Les universitats valencianes han tingut un paper fonamental des de fa dècades en la defensa de la cultura i de la llengua pròpies.  
La presència de valencianes i valencians en l'exterior, tant en el territori de l'Estat com en altres països, és una realitat. Aquesta població valenciana o d'origen valencià s'ha organitzat en diferents tipus d'associacions o d'entitats. Una de les tasques importants que fan al si d'aquestes organitzacions és mantindre i donar a conéixer la llengua i cultura valencianes.  
La Generalitat està compromesa amb la recuperació i promoció de l'ús del valencià, per la qual cosa el Consell, com a govern de tota la ciutadania valenciana, vol impulsar i fomentar l'ús del valencià en tots els àmbits de la societat valenciana.  
La Generalitat ha previst en els pressupostos de 2023 una línia pressupostària destinada al foment del valencià per a les associacions cíviques sense finalitat lucrativa, sindicats, associacions professionals, universitats, xarxes universitàries i altres entitats sense ànim de lucre, entitats de l'exterior de la Comunitat Valenciana i per a les persones jurídiques, públiques i privades que realitzen projectes singulars de foment del multilingüisme en l'àmbit social.  
Les ajudes econòmiques són una eina de foment i de col·laboració entre les administracions, associacions i entitats per a la gestió de qüestions d'interés públic, com és el cas del foment i ús del valencià.  
  
L'Ordre 66/2016, de 18 d'octubre, de la Conselleria d'Educació, Investigació, Cultura i Esport (DOGV 7900, 20.10.2016), va aprovar les bases reguladores del procediment de subvencions per al foment del valencià per a les institucions, entitats i associacions sense finalitat lucrativa i per a les persones jurídiques públiques i privades que realitzen projectes singulars de foment del multilingüisme en l'àmbit social.  
  
Per tot això, segons els preceptes dels articles 2.1 i 2.2 de la Llei 38/2003, de 17 de novembre, general de subvencions (LGS); del Reial decret 887/2006, de 21 de juliol, que aprova el Reglament general de subvencions (RGS); de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, d'acord amb el Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport i la proposta del director general de Política Lingüística i Gestió del Multilingüisme de 12 de gener de 2023, resolc:  
  
  
Primer. Convocatòria  
Convocar, per a 2023, les subvencions per al foment del valencià per a associacions cíviques sense finalitat lucrativa, sindicats, associacions professionals, universitats, xarxes universitàries i altres entitats sense ànim de lucre, entitats de l'exterior de la Comunitat Valenciana i per a les persones jurídiques, públiques i privades que realitzen projectes singulars de foment del multilingüisme en l'àmbit social.  
  
Segon. Modalitats i dotació econòmica  
1. L'import global màxim que es pot assignar per a aquesta convocatòria és de 2.400.000 euros, a càrrec de la línia S0091000, «Ajudes a la promoció del valencià i a projectes singulars de foment del multilingüisme en l'àmbit social», del pressupost de 2023 de la Generalitat Valenciana.  
2. Modalitats i import que s'assigna a cadascuna:  
Modalitat A.  
Les associacions cíviques i altres entitats sense ànim de lucre, sindicats, associacions empresarials, associacions professionals i fundacions legalment constituïdes i inscrites en el registre de l'administració que corresponga en funció del tipus d'entitat o d'organització: 940.000 euros.  
  
Modalitat B.  
Les universitats de la Comunitat Valenciana i les xarxes universitàries en què participen almenys tres universitats públiques de la Comunitat Valenciana. Aquestes entitats han d'estar dotades de serveis lingüístics amb un mínim de personal especialitzat que s'ha d'especificar en aquesta convocatòria, el lloc de treball del qual ha de tindre unes característiques semblants a les que, per a la mateixa funció, tenen els llocs corresponents en la Generalitat: 500.000 euros, dels quals 300.000 euros es destinen a les universitats valencianes, i 200.000 euros, a les xarxes universitàries.  
  
Modalitat C.  
Les entitats i centres de l'exterior de la Comunitat Valenciana inscrits en el registre corresponent: 10.000 euros.  
  
Modalitat D.  
Les persones jurídiques públiques i privades de la Comunitat Valenciana que realitzen projectes de característiques singulars que fomenten l'ús del valencià i el multilingüisme en l'àmbit social: 950.000 euros.  
  
  
Tercer. Sol·licitud, terminis i tramitació  
1. La sol·licitud de participació és telemàtica, a través del tràmit electrònic adient a cada modalitat. La introducció de dades en l'aplicació ha de fer-se d'acord amb els models i les instruccions que es disposen en el manual d'ajuda que està disponible en la pàgina web de la Conselleria d'Educació, Cultura i Esport https://ceice.gva.es/va/web/dgplgm/subvencions o https://sede.gva.es.  
2. La sol·licitud s'atén al que indiquen els articles 8 i 9 de l'Ordre 66/2016, de 18 d'octubre, de la Conselleria d'Educació, Investigació, Cultura i Esport (DOGV 7900, 20.10.2016), per la qual s'aproven les bases reguladores del procediment de subvencions per al foment del valencià per a les institucions, entitats i associacions sense finalitat lucrativa i per a les persones jurídiques públiques i privades que realitzen projectes singulars de foment del multilingüisme en l'àmbit social.  
  
3. Per a fer la formalització efectiva de la sol·licitud, cal presentar-la degudament emplenada i firmada electrònicament.  
4. No es pot presentar més d'una sol·licitud per modalitat. Si s'opta a més d'una modalitat, s'han de presentar tantes sol·licituds com nombre de modalitats a les quals s'opte.  
En la modalitat D, s'han de presentar tantes sol·licituds com nombre de projectes als quals s'opte.  
5. En cas que es presente més d'una sol·licitud en una mateixa modalitat, la darrera sol·licitud és l'única vàlida, excepte en la modalitat D, que s'han de presentar tantes sol·licituds com nombre de projectes als quals s'opte.  
6. La sol·licitud s'ha d'emplenar d'acord amb les instruccions que figuren en la plataforma electrònica i en les bases d'aquesta resolució. La presentació de sol·licituds per a optar a les ajudes implica l'acceptació expressa i formal de les bases de la convocatòria.  
7. El termini de presentació de sol·licituds és de deu dies hàbils comptadors des de l'endemà de la publicació d'aquesta resolució en el Diari Oficial de la Generalitat Valenciana.  
8. Qualsevol documentació, aclariment o informació que siga requerida per la DGPLGM durant la tramitació del procediment, perquè tinga validesa i siga considerada, només es pot aportar a través del tràmit específic d'aportació de documentació al seu expedient de subvenció gva.es/va/inicio/procedimientos'id\_proc=18484, d'acord amb el que disposa l'article 16.8 de la Llei 39/2015, d'1 d'octubre, del procediment administratiu comú. Tota aquella documentació que s'aporte per un tràmit diferent de l'específic, no es tindrà en compte.  
  
  
Quart. Difusió de la subvenció  
Les entitats que sol·liciten ajudes per a les diferents modalitats i programes han de fer constar la col·laboració institucional fent ús dels dos logotips oficials següents:  
Logotip de la Conselleria d'Educació, Cultura i Esport: https://presidencia.gva.es/estatico/identitat-gva/#.  
Logotip de la campanya institucional de promoció del valencià «Sempre teua. La teua llengua».  
El material gràfic es pot descarregar en l'apartat «Elements promocionals» de la pàgina web http://www.sempreteua.com/elements-promocionals.  
A més a més, les universitats valencianes que formen part de la Xarxa Pública de Serveis Lingüístics Valencians han de fer constar també el logotip oficial de la Xarxa.  
El material gràfic es pot descarregar de la pàgina web http://www.ceice.gva.es/va/web/dgplgm/laxarxa.val.  
  
Cinqué. Programes i criteris de valoració  
Si qui sol·licita la subvenció no indica els criteris valorables quantificables en el formulari de la sol·licitud específic de la modalitat en què participa, no se li valorarà l'ítem no emplenat o, en cas que siga possible, se li donarà la puntuació mínima de l'ítem.  
1. Modalitat A.  
No poden presentar-se a aquesta modalitat les associacions de mares i pares dels centres educatius.  
No poden presentar-se a la subvenció els llibres de festes de les comissions de les Falles, Fogueres, Magdalena i Moros i Cristians que hagen obtingut premi en la convocatòria respectiva de la Conselleria d'Educació, Cultura i Esport.  
1.1. Programa a) Activitats que tinguen com a objectiu afavorir, difondre i promoure l'ús del valencià i la cultura valenciana en general: valoració màxima de 90 punts.  
Criteris de valoració:  
a) Import pressupostat: màxim 20 punts. S'assignen 20 punts als pressupostos de més de 20.000 euros, 15 punts als pressupostos entre 20.000 i 10.000 euros, i 10 punts als pressupostos inferiors als 10.000 euros.  
b) Accions, campanyes o activitats que es realitzen: màxim 25 punts. Per àudio, vídeo, aplicació mòbil (app) o pàgina web s'assignen 12 punts; per llibre o revista s'assignen 8 punts; per les dependències de l'entitat retolades exclusivament en valencià s'assignen 8 punts; per fullet, cartell, programa, catàleg, documentació administrativa, pancarta, xarxes socials o marxandatge s'assignen 4 punts, i per cada altre material s'assigna 1 punt, amb un màxim de 10 punts per altres materials.  
  
c) Impacte en la població: màxim 15 punts. Per cada acció, campanya o activitat d'àmbit municipal s'assignen 3 punts, i per cada acció, campanya o activitat d'àmbit supramunicipal s'assignen 5 punts.  
  
d) Interés social: màxim 20 punts. Per cada acció, campanya o activitat que incloga entre 1 i 1.000 participants s'assignen 4 punts; per cada acció, campanya o activitat que incloga entre 1.001 i 5.000 participants s'assignen 5 punts; per cada acció, campanya o activitat que incloga entre 5.001 i 10.000 participants s'assignen 7 punts, i per cada acció, campanya o activitat que incloga a més de 10.000 participants s'assignen 10 punts.  
e) Col·laboració amb altres entitats i institucions: 10 punts per col·laborar amb altra entitat o institució i 0 punts si no col·labora amb altra entitat o institució o no s'indica l'entitat o institució amb la qual col·labora.  
1.2. Programa b) Accions de voluntariat lingüístic: valoració màxima de 40 punts.  
Criteris de valoració:  
a) Import pressupostat. Màxim 20 punts. S'assignen 20 punts als pressupostos de més de 10.000 ?, 15 punts als pressupostos entre 10.000 - i 5.000 ?, i 10 punts als pressupostos inferiors als 5.000 ?.  
  
b) Incidència en la població. Màxim 10 punts. S'assignen 10 punts a les accions dirigides a l'àmbit de la Comunitat Valenciana, 8 punts si l'àmbit és supracomarcal o regional, 5 punts si l'àmbit és comarcal i 3 punts si l'àmbit és local.  
c) Nombre de persones implicades. Màxim 5 punts. S'assigna 0,1 punts per cada persona implicada en l'acció.  
d) Tipus de col·lectiu a qui s'adrecen. Màxim 5 punts. S'assignen 3 punts si s'adreça a població no valencianoparlant i 2 punts si s'adreça a població valencianoparlant.  
1.3. Programa c) Campanyes i accions d'acollida lingüística: valoració màxima de 40 punts.  
Criteris de valoració:  
a) Import pressupostat. Màxim 20 punts. S'assignen 20 punts als pressupostos de més de 10.000 ?, 15 punts als pressupostos entre 10.000 - i 5.000 ?, i 10 punts als pressupostos inferiors als 5.000 ?.  
  
b) Incidència en la població. Màxim 8 punts. S'assignen 8 punts a les accions o campanyes dirigides a l'àmbit de la Comunitat Valenciana, 6 punts si l'àmbit és supracomarcal o regional, 4 punts si l'àmbit és comarcal i 2 punts si l'àmbit és local.  
c) Col·laboració amb altres entitats i institucions. Màxim 2 punts. S'assignen 2 punts si col·laboren amb altres entitats i 0 punts si no hi ha col·laboració amb altres entitats.  
d) Nombre de persones implicades. Màxim 8 punts. S'assigna 0,1 punts per cada persona implicada en la campanya o acció.  
e) Tipus de col·lectiu a qui s'adrecen. Màxim 2 punts. S'assignen 2 punts si s'adreça a població no valencianoparlant i 1 punt si s'adreça a població valencianoparlant.  
1.4. Programa d) Activitats de formació en valencià i del valencià dirigides a col·lectius específics: valoració màxima de 63 punts.  
  
Criteris de valoració:  
a) Import pressupostat. Màxim 20 punts. S'assignen 20 punts als pressupostos de més de 12.000 ?, 15 punts als pressupostos entre 12.000 - i 6.000 ?, i 10 punts als pressupostos inferiors als 6.000 ?.  
  
b) Tipus d'acció i adequació al col·lectiu. Màxim: 10 punts. S'assignen 2 punts per cada curs presencial i 1 punt per cada curs en format telemàtic o semipresencial.  
c) Nombre d'hores del curs o cursos. Màxim: 5 punts. S'assigna 1 punt per cada 10 hores d'activitats no lectives.  
d) Col·laboració amb altres entitats i institucions. Màxim 2 punts. S'assignen 2 punts si col·laboren amb altres entitats o institucions i 0 punts si no hi ha col·laboració amb altres entitats o institucions.  
e) Quantitat de persones inscrites en el curs o cursos. Màxim 16 punts. S'assignen 0,2 punts per cada persona inscrita.  
No hi ha un nombre mínim ni màxim d'alumnes per a aquesta convocatòria.  
f) Nombre d'hores lectives del curs o cursos. Màxim 10 punts. S'assigna 1 punt per cada 10 hores lectives.  
1.5. Programa e) Activitats de foment de la lectura en valencià: valoració màxima de 40 punts.  
Criteris de valoració:  
a) Import pressupostat. Màxim 20 punts. S'assignen 20 punts als pressupostos de més de 10.000 ?,  
15 punts als pressupostos entre 10.000 - i 5.000 ?, i 10 punts als pressupostos inferiors als 5.000 ?.  
b) Interés de la campanya. Màxim 5 punts.  
c) Nombre de participants. Màxim 12 punts. S'assignen 0,2 punts per cada participant.  
d) Col·laboració amb altres entitats i institucions. Màxim 3 punts. S'assignen 3 punts si col·laboren amb altres entitats o institucions i 0 punts si no hi ha col·laboració amb altres entitats o institucions.  
1.6. Programa f) Activitats de divulgació de cinema i produccions audiovisuals en valencià: valoració màxima de 40 punts.  
Criteris de valoració:  
a) Import pressupostat. Màxim 20 punts. S'assignen 20 punts als pressupostos de més de 30.000 ?, 15 punts als pressupostos entre 30.000 - i 10.000 ?, i 10 punts als pressupostos inferiors als 10.000 ?.  
  
b) Nombre de produccions emeses. Màxim 8 punts. S'assigna 1 punt per cada producció emesa.  
c) Periodicitat. Màxim 5 punts. S'assigna 0,5 punts per projecció.  
  
  
d) Rellevància de la pel·lícula o producció. Màxim 2 punts. S'assignen 2 punts si la pel·lícula o producció és d'estrena i 1 punt si no ho és.  
  
e) Públic destinatari. Màxim 2 punts. S'assignen 2 punts a les pel·lícules infantils i 1 punt a la resta.  
f) Col·laboració amb altres entitats i institucions. Màxim 3 punts. S'assignen 3 punts si col·laboren amb altres entitats o institucions i 0 punts si no hi ha col·laboració amb altres entitats o institucions.  
1.7. Programa g) Funcionament d'oficines o serveis de l'entitat de promoció de l'ús del valencià: valoració màxima de 300 punts.  
  
Cada oficina ha d'estar dotada, com a mínim, amb una persona tècnica en promoció lingüística amb la titulació especificada en l'ordre de bases, en relació amb el que es disposa en la Llei 4/2021, de 16 d'abril, de la funció pública valenciana. L'import mínim dels costos de cada lloc de treball del tècnic o tècnica és de 10.000 euros durant el període subvencionable.  
Criteris de valoració:  
a) Cost del personal de l'oficina. Màxim 200 punts. S'assignen 200 punts als pressupostos de més de 80.000 ?, 150 punts als pressupostos entre 80.000 - i 40.000 ?, i 100 punts als pressupostos inferiors als 40.000 ?.  
b) Dotació de personal. Màxim 100 punts.  
S'assigna el valor següent:  
Per cada tècnic o tècnica del subgrup A1, dedicació completa: 25 punts.  
Per cada tècnic o tècnica del subgrup A2, dedicació completa: 20 punts.  
Per cada tècnic o tècnica del subgrup A1, dedicació parcial: 15 punts.  
Per cada tècnic o tècnica del subgrup A2, dedicació parcial: 10 punts.  
2. Modalitat B.  
2.1. Per a les universitats valencianes.  
En el cas de les universitats valencianes, aquestes han d'estar dotades d'una estructura administrativa de política lingüística amb, almenys, 3 tècnics o tècniques de promoció lingüística del grup A1 funcionaris o funcionàries de carrera o amb contracte indefinit.  
2.1.1. Activitats i iniciatives de formació que tinguen com a finalitat l'increment de la docència en valencià. Màxim 220 punts.  
Criteris de valoració:  
a) Import pressupostat. Màxim 25 punts. S'assignen 25 punts als pressupostos de més de 30.000 ?, 15 punts als pressupostos entre 30.000 - i 10.000 ?, i 5 punts als pressupostos inferiors als 10.000 ?.  
  
b) Nombre de materials traduïts per a la docència en valencià. Màxim 20 punts.  
Per cada element de material adreçat al professorat: 1 punt. Màxim: 10 punts.  
Per cada element de material adreçat a l'alumnat: 1 punt. Màxim: 10 punts.  
c) Campanyes de promoció per a incrementar la docència en valencià. Màxim 10 punts.  
Per cada campanya s'assigna 2 punts.  
d) Increment del percentatge de crèdits de docència en valencià respecte del total de crèdits impartits el curs anterior. Màxim 20 punts.  
  
S'assigna la puntuació següent:  
Entre el 2% i el 3% de percentatge de crèdits de docència en valencià: 4 punts.  
Entre més del 3% i el 4% de percentatge de crèdits de docència en valencià: 8 punts.  
Entre més del 4% i el 5% de percentatge de crèdits de docència en valencià: 12 punts.  
Entre més del 5% i el 6% de percentatge de crèdits de docència en valencià: 15 punts.  
Més del 6% o impartir almenys el 35% dels crèdits de la docència en valencià: 20 punts.  
e) Nombre de professors o professores de la universitat que imparteixen classes en valencià. Màxim 55 punts.  
Per cada professor o professora i assignatura: 1 punt.  
f) Incentius al professorat per realitzar la docència en valencià per part de la universitat: 5 punts.  
g) Nombre d'alumnes matriculats en classes en valencià. Màxim 65 punts.  
Per cada 100 alumnes inscrits o inscrites es puntua amb 1 punt.  
h) Nombre d'alumnes de la universitat. Màxim 10 punts.  
Per cada 100 alumnes a la universitat es puntua amb 1 punt.  
i) Doctorats i màsters la docència dels quals siga en valencià. Màxim 10 punts.  
Cada doctorat o màster es puntua amb 1 punt.  
2.1.2. Creació de plataformes digitals per a l'aprenentatge del valencià.  
Es valora la incidència de la plataforma d'aprenentatge de valencià. Màxim 75 punts.  
Criteris de valoració:  
a) Import pressupostat. Màxim 25 punts. S'assignen 25 punts als pressupostos de més de 25.000 ?, 15 punts als pressupostos entre 25.000 - i 10.000 ?, i 10 punts als pressupostos inferiors als 10.000 ?.  
  
b) Tipus de curs. Màxim: 40 punts.  
Cursos adreçats al professorat: 5 punts per curs. Màxim 20 punts.  
  
Cursos adreçats al PAS: 2 punts per curs. Màxim 10 punts.  
Cursos adreçats a l'alumnat: 1 punt per curs. Màxim 10 punts.  
  
c) Nombre d'alumnes dels cursos. Màxim 10 punts.  
Cada alumne inscrit es puntua amb 0,01 punts.  
2.1.3. Activitats de formació i dinamització del voluntariat lingüístic universitari. Màxim: 40 punts.  
Criteris de valoració:  
a) Import pressupostat. Màxim 25 punts. S'assignen 25 punts als pressupostos de més de 5.000 ?, 15 punts als pressupostos entre 5.000 - i 2.500 ?, i 10 punts als pressupostos inferiors als 2.500 ?.  
  
b) Per cada activitat de formació i dinamització: 1 punt. Màxim 10 punts.  
c) Per la promoció i la difusió en xarxes socials: 5 punts.  
2.2. Per a les xarxes universitàries.  
En el cas de les xarxes universitàries, aquestes han de tindre entitat jurídica pròpia i estar formades almenys per tres universitats públiques valencianes.  
2.2.1. Activitats que fomenten l'ús del valencià i la creació de sinergies que dinamitzen l'ús del valencià per part de les xarxes universitàries. Màxim 70 punts.  
Criteris de valoració:  
a) Import pressupostat. Màxim 25 punts. S'assignen 25 punts als pressupostos de més de 100.000 ?, 15 punts als pressupostos entre 100.000 - i 50.000 ?, i 10 punts als pressupostos inferiors als 50.000?.  
  
b) Temps d'implantació de la xarxa. Màxim 12 punts.  
Per cada mes d'implantació de la xarxa: 0,3 punts.  
c) Nombre d'universitats implicades. Màxim: 10 punts.  
Per cada universitat implicada: 1 punt.  
d) Implantació de la xarxa en àmbits supraregionals en què es comparteix el valencià: 3 punts.  
e) Grups de treball entre les diferents universitats i els grups de treball interdisciplinaris. Màxim 20 punts.  
Per cada grup de treball: 2 punts.  
2.2.2. Campanyes de promoció de la docència en valencià. Màxim: 25 punts.  
Criteris de valoració:  
a) Import pressupostat. Màxim 25 punts. S'assignen 25 punts als pressupostos de més de 50.000 ?, 15 punts als pressupostos entre 50.000 - i 25.000 ?, i 10 punts als pressupostos inferiors als 25.000 ?.  
  
2.2.3. La creació de plataformes digitals d'aprenentatge de llengües. Màxim: 85 punts.  
Criteris de valoració:  
a) Import pressupostat. Màxim 25 punts. S'assignen 25 punts als pressupostos de més de 75.000 ?, 15 punts als pressupostos entre 75.000 - i 50.000 ?, i 10 punts als pressupostos inferiors als 50.000 ?.  
  
b) Nombre de llengües d'aprenentatge. Màxim 10 punts.  
Per cada llengua es puntua 2 punts.  
c) Tipus de curs. Màxim 40 punts.  
Cursos adreçats al professorat: 5 punts per curs. Màxim 20 punts.  
  
Cursos adreçats al PAS: 2 punts per curs. Màxim 10 punts.  
Cursos adreçats a l'alumnat: 1 punt per curs. Màxim 10 punts.  
  
d) Nombre d'alumnes inscrits. Màxim 10 punts.  
Cada alumne inscrit es puntua amb 0,01 punts.  
2.2.4. La traducció de manuals o materials de llengües estrangeres al valencià. Màxim: 50 punts.  
Criteris de valoració:  
a) Import pressupostat. Màxim 25 punts. S'assignen 25 punts als pressupostos de més de 25.000 ?, 15 punts als pressupostos entre 25.000 - i 12.500 ?, i 10 punts als pressupostos inferiors als 12.500 ?.  
  
b) Nombre de materials traduïts per a la docència en valencià. Màxim 25 punts.  
Per cada element de material adreçat al professorat: 1 punt. Màxim 10 punts.  
Per cada element de material adreçat a l'alumnat: 1 punt. Màxim 15 punts.  
3. Modalitat C.  
3.1. Programa a) Activitats que tinguen com a objectiu afavorir, difondre i promoure l'ús del valencià i la cultura valenciana en general: valoració màxima 70 punts.  
Criteris de valoració:  
a) Import pressupostat: màxim 25 punts. S'assignen 25 punts als pressupostos de més de 10.000 euros, 15 punts als pressupostos entre 10.000 i 5.000 euros, i 10 punts als pressupostos inferiors als 5.000 euros.  
b) Accions, campanyes o activitats que es realitzen: màxim 40 punts. Per a afavorir, difondre i promoure l'ús del valencià i la cultura valenciana en general s'assignen 10 punts; per àudio, vídeo o aplicació mòbil (app) s'assignen 10 punts; per pàgina web s'assignen 8 punts; per llibre, revista o activitat divulgativa o cultural s'assignen 7 punts; per entitat retolada en l'exterior exclusivament en valencià s'assignen 6 punts; per producte de marxandatge s'assignen 5 punts; per entitat retolada en l'interior exclusivament en valencià s'assignen 4 punts; per fullet, cartell, programa, catàleg, pancarta o documentació administrativa s'assignen 2 punts, i per xarxa social o altres materials s'assigna 1 punt.  
c) Col·laboració amb altres entitats i institucions: 5 punts si col·labora amb altres entitats i institucions i 0 punts si no col·labora amb altres entitats i institucions.  
3.2. Programa b) Cursos de valencià. Valoració màxima 45 punts.  
  
Criteris de valoració:  
a) Import pressupostat. Màxim: 25 punts. S'assignen 25 punts als pressupostos de més de 1.000 ?, 15 punts als pressupostos entre 1.000 - i 500 ?, i 10 punts als pressupostos inferiors als 500 ?.  
  
b) Nombre d'hores del curs o cursos. Màxim 10 punts.  
Cada hora lectiva es puntua amb 0,1 punts.  
c) Nombre d'alumnat inscrit al curs o cursos. Màxim 10 punts.  
  
Cada alumne inscrit es puntua amb 0,1 punts.  
No hi ha un nombre mínim ni màxim d'alumnes per a aquesta convocatòria.  
3.3. Programa c) Compra de llibres en valencià i subscripció a publicacions de premsa i revistes en valencià. Valoració màxima 45 punts.  
Criteris de valoració:  
a) Import pressupostat. Màxim 25 punts. S'assignen 25 punts als pressupostos de més de 1.000 ?, 15 punts als pressupostos entre 1.000 - i 500 ?, i 10 punts als pressupostos inferiors als 500 ?.  
b) Interés cultural i social dels llibres comprats i de les subscripcions en valencià. Màxim: 20 punts. Per cada llibre: 1 punt, i per cada subscripció adquirida, 2 punts.  
4. Modalitat D.  
No poden participar en aquesta modalitat les entitats que hagen presentat el mateix projecte en qualsevol de les altres modalitats d'aquesta resolució o en alguna de les altres convocatòries de la direcció general competent en política lingüística i gestió del multilingüisme.  
No poden participar en aquesta modalitat les universitats i xarxes universitàries amb projectes que realitzen en la modalitat B d'aquesta convocatòria.  
4.1. Criteris de valoració:  
a) Import pressupostat. Màxim: 25 punts. S'assignen 25 punts als pressupostos de més de 50.000 ?, 15 punts als pressupostos entre 50.000 - i 10.000 ?, i 10 punts als pressupostos inferiors als 10.000 ?.  
  
b) Interés del projecte i l'impacte social. Màxim: 30 punts.  
b.1. Interés i adequació als destinataris: 26 punts.  
b.2. Accessibilitat del projecte: 3 punts.  
Format paper: 1 punt.  
Format digital: 2 punts.  
b.3. Treball en col·laboració amb altres entitats i institucions: 1 punt.  
Els projectes que no arriben a 35 punts no tenen dret a subvenció.  
  
  
Sisé. Clàusules socials  
Si disposa de clàusules socials d'acord amb el que s'estableix en l'article 7 de l'Ordre 66/2016, de 18 d'octubre, que aprova les bases reguladores d'aquesta convocatòria, per a cada modalitat s'atorguen 5 punts.  
  
Seté. Despeses subvencionables  
1. Les despeses subvencionables, d'acord amb els diferents programes, són les següents:  
Modalitat A:  
Les despeses subvencionables són les que recull l'article 13 de l'ordre de bases.  
Modalitat B:  
Les despeses subvencionables són les que recull l'article 16 de l'ordre de bases.  
Modalitat C:  
Les despeses subvencionables són les que recull l'article 19 de l'ordre de bases.  
Modalitat D:  
Les despeses subvencionables són les que recull l'article 22 de l'ordre de bases.  
2. Se subvenciona fins a un màxim del 100% del pressupost de l'activitat sol·licitada i justificada. Les despeses de material inventariable no se subvencionen. S'entén per material inventariable els béns i altres objectes pertanyents a una persona, a una comunitat o a una empresa, com per exemple: el mobiliari, els ordinadors, les impressores, etc., que no són susceptibles d'un deteriorament ràpid per l'ús, i que formen part de l'inventari. Tampoc se subvencionen els adhesius que no responguen a una finalitat específica, les dietes per manutenció, els àpats, els premis en metàl·lic, la seguretat, les assegurances, la neteja, l'assessoria, la quota de riscos laborals, la llum, l'aigua i qualsevol altra despesa que no es considere necessària per a realitzar el projecte.  
Perquè qualsevol activitat, acció, marxandatge o material siga subvencionable cal que continga text en valencià. Si el text ha estat traduït amb corrector automàtic, cal que estiga revisat per a ser considerat subvencionable.  
3. L'entitat beneficiària pot subcontractar l'activitat objecte de la subvenció fins al 100%, sempre que la subcontractació no contradiga l'ordre de bases o aquesta resolució de convocatòria.  
  
Huité. Període subvencionable  
El període de les activitats, accions, campanyes, projectes, cursos, etc., de totes les modalitats i programes subvencionables comprén des de l'1 de novembre de 2022 fins al 31 d'octubre de 2023, ambdós inclosos.  
  
Nové. Procediment per a l'atorgament de la subvenció  
D'acord amb l'article 24 de les bases, per a calcular la subvenció de cada entitat s'ha de procedir de la manera següent: s'ha de sumar el total de punts obtinguts de totes les sol·licituds en cada modalitat. Tot seguit s'ha d'atorgar un valor al punt. El valor econòmic del punt s'obté de la divisió del pressupost total per a cada modalitat entre el total de punts de les entitats beneficiàries en aquella modalitat.  
  
Per a adjudicar la quantitat corresponent de subvenció s'han de multiplicar els punts de cada entitat pel valor del punt.  
En aplicació dels criteris de valoració establits més amunt, i amb la valoració corresponent a totes les sol·licituds que hagen complit els requisits de la convocatòria, s'ha d'elaborar, per a cada modalitat, una llista ordenada per la puntuació obtinguda.  
  
Desé. Procediment de resolució  
1. Atenent els criteris indicats en les bases i en la convocatòria, la comissió tècnica ha d'elaborar l'informe pertinent, en el qual s'ha de detallar la puntuació i l'assignació econòmica atorgada a les sol·licituds presentades en cada un dels programes.  
D'acord amb l'informe, la Subdirecció General de Política Lingüística i Gestió del Multilingüisme, com a òrgan instructor, ha de formular la proposta de resolució a la Direcció General de Política Lingüística i Gestió del Multilingüisme.  
2. Vista la proposta, la persona titular de la Direcció General de Política Lingüística i Gestió del Multilingüisme, per delegació de la consellera d'Educació, Cultura i Esport, ha de resoldre la concessió o denegació de la subvenció, que s'ha de comunicar en el termini màxim de tres mesos a partir del moment de la resolució de concessió.  
  
3. El termini màxim per a resoldre aquesta convocatòria de subvencions és de sis mesos, comptadors des de l'endemà de publicació d'aquesta resolució.  
4. La resolució de concessió s'ha de publicar en el Diari Oficial de la Generalitat Valenciana, tal com disposen l'article 18 de la LGS i l'article 8.1.c de la Llei 19/2013, de 9 de desembre, de transparència, accés a la informació pública i bon govern.  
  
Onzé. Justificació de la subvenció  
La documentació justificativa s'ha d'adreçar a la Direcció General de Política Lingüística i Gestió del Multilingüisme a través del tràmit telemàtic d'aportació de documentació a l'expedient d'aquesta subvenció, d'acord amb l'article 14 de la Llei 39/2015, d'1 d'octubre, del procediment administratiu comú de les administracions públiques.  
  
En la justificació ha de figurar la relació de les factures, o documents de valor probatori equivalent, corresponents a les despeses realitzades, imputades i pagades amb anterioritat a la finalització del termini del període de justificació.  
Cal presentar un compte justificatiu de les despeses imputades per un import igual o superior al pressupost sol·licitat.  
El compte justificatiu ha de contindre la documentació detallada en l'article 25 de l'ordre de bases.  
Cal substituir les mostres pels documents probatoris que de forma indubtable demostren la realització de l'objecte de la subvenció. La falsedat, manipulació o trampa en les mostres aportades suposa l'exclusió del material de la mostra com a subvencionable.  
És necessari, per a les 4 modalitats de la convocatòria, l'aportació de documents probatoris que acrediten la col·laboració d'aquesta subvenció en l'activitat realitzada.  
Les factures o els documents probatoris que s'expressen en divises diferents dels euros s'ha de considerar el valor de la moneda referida segons el valor del canvi oficial en euros en la data de la factura o del document probatori.  
D'acord amb el que estableix el punt 4 de l'article 199 de la Llei 8/2010, de 23 de juny, de la Generalitat, de règim local de la Comunitat Valenciana, en el cas que una entitat local resulte beneficiària d'una subvenció (en la seua condició de persona jurídica pública que realitza un projecte singular de foment del multilingüisme), ha d'acreditar que està al corrent en el compliment de l'obligació de retre comptes anuals davant de la Sindicatura de Comptes, de conformitat amb la normativa aplicable.  
El termini de presentació de la documentació justificativa de la realització de l'activitat subvencionada finalitza el dia 31 d'octubre de 2023.  
Les indicacions per a la presentació de la documentació justificativa estan disponibles en l'adreça electrònica següent: http://www.ceice.gva.es/va/web/dgplgm/associacions.  
  
Dotzé. Mitjans de notificació  
1. De conformitat amb el que s'estableix en l'article 45.1.b de la Llei 39/2015, d'1 d'octubre, del procediment administratiu comú de les administracions públiques, l'òrgan instructor ha de publicar els requeriments d'esmena en la pàgina web de la Direcció General de Política Lingüística i Gestió del Multilingüisme, apartat «Subvencions»: http://www.ceice.gva.es/va/web/dgplgm/associacions.  
2. La resolució de concessió també s'ha de publicar en la pàgina web de la Direcció General de Política Lingüística i Gestió del Multilingüisme, apartat «Ajudes», «Subvencions», de conformitat amb l'article 45.1.b de la Llei 39/2015, d'1 d'octubre, del procediment administratiu comú de les administracions públiques.  
3. Una vegada comprovada la justificació, s'ha de publicar en la pàgina web de la Direcció General de Política Lingüística i Gestió del Multilingüisme, apartat «Ajudes», «Subvencions», la quantitat que finalment es concedeix a les entitats beneficiàries de subvenció.  
4. Les publicacions esmentades tenen l'efecte de la notificació.  
  
Tretzé. Protecció de dades  
Les subvencions objecte de la convocatòria requereixen el tractament de dades personals de les persones sol·licitants de la subvenció, representants i tercers, així com dels membres de la comissió de valoració, en els termes següents:  
a) Responsable del tractament: Conselleria d'Educació, Cultura i Esport, amb domicili a l'avinguda de Campanar, 32, 46977 València, contacte: jztbhdkkxmkywdhkgdbhsaek@ctx.hr.  
b) Categoria i origen de les dades que cal tractar: dades personals identificadores, de contacte, d'ocupació, econòmiques, de circumstàncies socials, categories especials de dades, dades especialment protegides, i de qualsevol altra naturalesa que siguen recollides a través de formularis, consulta a plataformes autonòmiques d'interoperabilitat (d'ara en avant PAI), o a altres administracions públiques, en cas que no existisca oposició a aquesta consulta, i documentació que entreguen les persones sol·licitants i representants legals.  
Si la documentació presentada conté dades de terceres persones, prèviament a la comunicació d'aquestes dades a la Conselleria, les persones sol·licitants i representants legals han d'informar aquestes persones del tractament de les seues dades per la Conselleria, en els termes previstos en aquest article.  
c) Finalitats del tractament i base jurídica: amb base jurídica en el compliment d'una missió realitzada en interés públic, exercici de poders públics i en el compliment de les obligacions legals, les dades personals s'han de tractar per a tramitar i gestionar la subvenció. En compliment dels principis de publicitat i transparència, les subvencions concedides han de ser publicades, a efecte de notificacions i de conformitat amb el que es preveu en aquesta convocatòria, en el tauler del centre i de les direccions territorials de la Conselleria, en la pàgina web de la Conselleria o en el DOGV, i són així mateix objecte de publicació, si és el cas, en el portal de transparència de la Generalitat Valenciana i en el Sistema Nacional de Publicitat de Subvencions.  
  
No obstant això, queden excloses d'aquesta publicació les subvencions concedides quan la publicació de les dades del beneficiari per raó de l'objecte de la subvenció puga ser contrària al que s'estableix en la Llei orgànica 1/1982, de 5 de maig, de protecció civil del dret a l'honor, a la intimitat personal i familiar i a la pròpia imatge, i així haja sigut previst en la seua normativa reguladora.  
En concret, no s'han de publicar les subvencions concedides a persones físiques quan el mateix objecte de la convocatòria proporcione informació o dades especialment protegides dels beneficiaris o relatives a les categories especials de dades relacionades en els articles 9 i 10 del Reglament general de protecció de dades (RGPD), ni quan la persona física es trobe en una situació de protecció especial que puga veure's agreujada amb la publicació de les seues dades personals, en particular, quan siga víctima de violència de gènere o d'altres formes de violència contra la dona. En aquests casos, s'ha de procedir a anonimitzar la informació d'ofici o a instàncies de la persona interessada.  
d) Destinataris de les dades: les dades personals poden ser comunicades tant a la PAI, per a comprovar les dades de sol·licitants o situacions socioeconòmiques previstes per a la baremació, com a altres administracions i institucions públiques, entre les quals es troben, sense caràcter limitatiu, òrgans de caràcter autonòmic, local, estatal i de la UE, òrgans judicials i Ministeri Fiscal, Tribunal de Comptes, les Corts Valencianes, Sindicatura de Comptes, Intervenció de la Generalitat i IGAE, Defensor del Poble, Síndic de Greuges, Agència Valenciana Antifrau, delegat de protecció de dades i tercers subjectes de dret privat amb interés legítim i/o dret d'accés en el procediment. Si és el cas, les dades poden ser tractades a instàncies de la Conselleria per tercers encarregats del tractament.  
e) Les dades no són objecte de transferències internacionals.  
f) Totes les dades sol·licitades a través del formulari de sol·licitud, així com la documentació vinculada, són necessàries per a poder tramitar la sol·licitud. La falta de comunicació d'aquestes dades a la Conselleria comporta les conseqüències previstes per l'ordenament jurídic.  
g) Termini de conservació de dades: les dades personals s'han de conservar durant el temps necessari per a complir amb la finalitat per a la qual es van recollir i pels terminis establits en les normes vigents per a complir obligacions i responsabilitats legals, i han de ser suprimides d'acord amb el que es preveu en la normativa d'arxius i documentació.  
h) Drets: la persona interessada pot exercir els drets d'accés, rectificació, supressió, oposició, limitació al tractament i portabilitat, i a no ser objecte d'una decisió basada únicament en el tractament automatitzat, a través de les vies següents:  
Tràmit electrònic accessible en l'adreça següent: https://www.gva.es/va/inicio/procedimientos'id\_proc=19271.  
Enviant la petició a qualsevol de les adreces següents:  
Postal: avinguda de Campanar, 32. 46081 València.  
Electrònica: nvdaeehfsmrrnvtlvioeogdb@jvt.sq.  
De manera presencial a través del Registre.  
L'exercici dels drets requereix la identificació inequívoca de la persona interessada o del seu representant.  
i) Dret a reclamar: la persona interessada pot presentar una reclamació davant l'Agència Espanyola de Protecció de Dades, a través de la seu electrònica accessible en l'adreça https://www.aepd.es, si considera que no s'han atés els seus drets o s'ha vulnerat el tractament de les seues dades personals. Prèviament, pot contactar amb el delegat o la delegada de protecció de dades de la Generalitat Valenciana a través de: iug@etg.jr, o dirigir-se al passeig de l'Albereda, 16, 46340 València.  
  
Més informació en: www.ceice.gva.es/va/registre-de-tractament-de-dades.  
  
Catorzé. Delegació  
D'acord amb la disposició final primera de l'Ordre 66/2016, de 18 d'octubre, que aprova les bases reguladores d'aquesta convocatòria, s'autoritza la persona titular de l'òrgan directiu competent en matèria de política lingüística a dictar les instruccions, a interpretar i a adoptar les mesures que considere convenients per a l'aplicació de l'ordre esmentada, així com a la resolució de la concessió i denegació de les subvencions, per delegació del titular de la conselleria amb competències en matèria de política lingüística.  
  
Quinzé. Eficàcia  
Aquesta resolució té efecte des de l'endemà de la publicació en el Diari Oficial de la Generalitat Valenciana.  
De conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquest acte, que posa fi a la via administrativa, es pot recórrer potestativament en reposició o bé plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'ha d'interposar davant de la consellera d'Educació, Cultura i Esport en el termini d'un mes a comptar des de l'endemà del dia que es publique en el Diari Oficial de la Generalitat Valenciana.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà del dia que es publique en el Diari Oficial de la Generalitat Valenciana.  
  
València, 23 de gener de 2023.- El director general de Política Lingüística i Gestió del Multilingüisme (p. d. R 13.04.2022; DOGV 9328, 29.04.2022): Rubén Trenzano Juan.